b'\n_START_ARTICLE_\nMarjeta Occhiena\n_START_SECTION_\n\xc5\xbdivljenjepis\n_START_PARAGRAPH_\nMarjeta Occhiena je bolje poznana po preprostem nazivu mati Marjeta. Je mati svetnika Janeza Bosca. Rojena v vasi Capriglio, ki je pribli\xc5\xbeno \xc5\xa1est kilometrov oddaljena od mesteca Chieri._NEWLINE_O njenem zgodnjem \xc5\xbeivljenju ni veliko znanega. Po\xc4\x8dasi je odra\xc5\xa1\xc4\x8dala in ni mislila na poroko, zato je odklanjala snubce. Leta 1812 se je poro\xc4\x8dila z odovelim Fran\xc4\x8di\xc5\xa1kom Boscom, ki je \xc5\xbee imel sina iz prvega zakona. Rodila je dva otroka, Jo\xc5\xbeefa in Janeza. Mo\xc5\xbe Fran\xc4\x8di\xc5\xa1ek je nenadoma umrl leta 1817, ko mu je bilo komaj 33 let._NEWLINE_Velike te\xc5\xbeave pri vzgoji ji je povzro\xc4\x8dal pastorek Anton, ki je mlaj\xc5\xa1a polbrata pretepal in zani\xc4\x8deval. V tem te\xc5\xbekem obdobju so pri\xc5\xa1le na dan njene lastnosti: mo\xc4\x8dna volja, iskrenost v mi\xc5\xa1ljenju in govorjenju, odkritosr\xc4\x8dnost in resnost pri presojanju ter neutrudnost pri delu._NEWLINE_Sin Janez si je ste\xc5\xbeka pridobil izobrazbo, najve\xc4\x8dja ovira mu je bil polbrat Anton. A vendar je bil leta 1841 posve\xc4\x8den v duhovnika. Ustalil se je v Turinu, kamor je povabil tudi svojo mater. Leta 1846 se mu je pridru\xc5\xbeila in mu pomagala pri delu z otroki (za\xc4\x8detki oratorija). Deset let je delovala v oratoriju, nato pa je novembra 1856 zbolela._NEWLINE_Umrla je 25. novembra 1856._NEWLINE_Leta 2006 jo je Sveti sede\xc5\xbe povzdignil v \xc4\x8dastitljivo slu\xc5\xbeabnico, ki je druga stopnja kanonizacije v rimokatoli\xc5\xa1ki cerkvi, trenutno je v postopku za pridobitev naslova bla\xc5\xbeena.'